"SETSWANA PUO YA GAE R-3 y a gore a ka kgona go buisa mafoko a a sa itseng le bokao jwa ona jang: Monwana o mogolo/kgonojwe: Tlogela lefoko mme o buise go fitlha kwa bofelong jwa polelo. Monwana wa ntlha: Lebelela setshwantsho Monwana wa bobedi: Lebelela lefoko gore o bone gore a go itsiwe dikarolo tse dingwe tsa lefoko. Monwana wa boraro: Dumisa lefoko Monwana wa bone: Kopa thuso go buisa lefoko kgotsa go tlhaloganya bokao jwa lona Simolola go ruta barutwana ditogamaano tse gore di ba thuse fa ba kopana le mafoko a ba sa a itseng. Go tlhaloganya: Ka nako ya thuto ya puiso, morutabana o na le ditšhono di le dintsi tse a ka di dirisang go dirisa barutwana mo maemong a a farologaneng a go akanya le go botsa dipotso. Tse ke ditsela di le mmalwa tsa go simolola dipotso tse di tla thusang ka tlhabololo/kgolo ya dikgono tsa go tlhaloganya dipotso tse di marara/thata le tse di bonolo mmogo: Go tlhaloganya lefoko ka lefoko jaaka le ntse • Tlhaola …. (sk. tlhaola moanelwamogolo mo kgannyeng) • Supa … (sk. Supa sejanaga se senokwane se neng se se kgweetsa) • Nopola mola o o reng … (sk. Nopola mola o o go bolelelang gore nkoko o ne a sa itumela) • Tlhalosa… (sk. Tlhalosa molotsana mo kgannyeng.) • Batla… (sk. Batla leina la buka e a neng a e buisa) • Bontsha … (sk. Mpontshe karolo ya kgang e o e ratileng thata.) • Batlisisa … (sk. Batlisisa lefelo le ba lelapa ba neng ba kgweeletsa kwa go lona mo kgannyeng) • Bolela… (sk. Bolela leina la ntšwanyana e ntsho e e tshabileng) Go rulaganya gape • Tshwantshanya…. (sk.Tswantshanya bokgaitsedi ba babedi. Ke eng se se farologaneng mo go bona?) • Kwala lenaane…. (sk. Kwala lenaane la maina a mafelo a rremogolo a a etetseng ka go latelana) • Bapisa… (sk Bapisa lefelo le ba neng ba nna kwa go lona le legae la bona le le šwa) • Aroganya…. (sk. Aroganya diphologolo tse di mo kgannyeng ka ditlhopha di le pedi, tse di neng di siametse mosetsana le tse di neng di leka go mo ja). • Kgaoganya ka ditlhopha… (sk. Kgaoganya diphologolo mo kgannyeng go ya ka ditlhopha) • Sobokanya… (sk. Sobokanya kgang ka dipolelo tse di sa feteng nne) 18 PEGELO YA PHOLISI YA KHARIKHULAMO LE TLHATLHOBO"